Diari Oficial de la Generalitat Valenciana


Sumari del DOGV 5551, del 09-07-2007 (2007/7080)

Informació pública de l'obertura del termini de licitació del concurs per a l'obtenció de la condició d'agent urbanitzador del Programa d'Actuació Integrada la Vallesa Sud. E.5-06 Pl.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5551

Data del DOGV
:   09-07-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/7080


Data del document
:   11-04-2007

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * pla d'urbanisme
    * contracte d'obres
    * obres públiques
    * licitació
    * administració local

Informació pública de l'obertura del termini de licitació del concurs per a l'obtenció de la condició d'agent urbanitzador del Programa d'Actuació Integrada la Vallesa Sud. E.5-06 Pl. [2007/7080]  
Apartat I: poder adjudicador  
I.1) Nom, direccions i punts de contacte:  
Entitat local adjudicatària del programa d'actuació integrada:  
Nom oficial: Ajuntament de Sagunt.  
Direcció postal: carrer d'Autonomia, 2, Sagunt, província de València, Espanya.  
Localitat: Sagunt (València).  
Codi postal: 46927.  
País: Espanya.  
Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
Telèfon de contacte: 758 465 486.  
Fax de contacte: 972 954 845.  
Adreça de correu electrònic de contacte: e.owzgswkcj@pwqrvunmumf.gx  
Direccions Internet: www.aytosagunto.es  
Pot obtindre's més informació en: vegeu els punts de contacte mencionats dalt.  
Les bases generals reguladores del programa d'actuació integrada es troben publicades en el Butlletí Oficial de la Província de València número 252, de data 23 d'octubre de 2006, i les bases particulars es troben publicades en el Diari Oficial de la Comunitat Valenciana número 5416 de data 28 de desembre de 2006. A més poden obtindre's en els punts de contacte mencionats dalt.  
Les ofertes o sol·licituds de participació han d'enviar-se als punts de contacte mencionats dalt.  
I.2) Tipus de poder adjudicador i principal activitat: institució local.  
Apartat II: objecte del contracte  
II.1) Descripció:  
II.1.1) Denominació del contracte establida pel poder adjudicador: Programa d'Actuació Integrada de la Vallesa Sud, UUEE V.1, V.2 i V.3 del PGOU de Sagunt.  
II.1.2) Tipus de contracte i emplaçament de les obres, lloc d'entrega o d'execució:  
redacció de documentació de planejament, d'instruments de gestió urbanística (projectes de reparcel·lació i d'urbanització) i execució d'obres, amb emplaçament principal d'estes en l'entrada sud del nucli urbà del port de Sagunt, junt amb la rotonda del Ministeri.  
II.I.3) L'anunci es referix a un contracte públic.  
II.1.4) Breu descripció del contracte:  
Segons el PGOU de Sagunt, són les UU.EE. V.1, V.2 i V.3.   
Zonificació: ZI 1. T1. El que remet al règim d'usos i condicions d'edificació dels articles 166 i ss del PGOU.  
Les dades que figuren en les fitxes se subordinen al mesurament real de l'àmbit i al que resulte de l'aplicació a les dites superfícies dels índexs indicats en el PGOU.  
II.1.5) Divisió en lots: no.  
II.1.8) Variants.  
No s'admeten.  
II.2) Quantitat o extensió del contracte  
II.2.1) Extensió o quantitat total del contracte:   
Per a la urbanització interior: un cost mitjà màxim per m² de vial i per m² de zona verda. En el cas que ens ocupa es fixa un cost mitjà màxim de 75 €/m² d'urbanització genèrica, tant per a sistema viari com per a zona verda.   
Per a les connexions exteriors: es fixaran preus màxims de caràcter individual per cada un dels elements identificats per les bases particulars. Este pronunciament estimatiu es farà en tot cas per a aquelles infraestructures de connexió exterior que siguen de titularitat municipal. En el cas que ens ocupa, es consideren com a obres motiu de connexions exteriors:  
- Connexió d'aigua potable i fabril: l'import s'establix provisionalment en el percentatge expressat en la taula adjunta, si bé està pendent de l'establiment exacte dels aprofitaments que resulten en els àmbits Vallesa Sud i sòl urbanitzable no programat al nord de la carretera de la IV Planta.  
 Aprofitament % respecte   
 (m²t) al total  
Vallesa Sud (sòl urbà) 158.172,88 14,302%  
Camí la Mar 1 389.267,00 35,197%  
Camí la Mar 2 406.133,00 36,722%  
Sunp nord carretera Quarta Planta 152.391,00 13,779%  
Total 1.105.963,88 100,00%  
El preu de licitació (PEC) de les esmentades obres, segons conveni aprovat pel Ple de la corporació el 29.06.2006 entre l'Ajuntament de Sagunt i Parc Empresarial de Sagunt, SL, respecte de la portada conjunta d'aigua als polígons industrials, es xifra en 5.328.480,41 euros, quantitat de la que el 55% és imputada a les obres de portada per als polígons industrials (bruta i potable), si bé tal percentatge està pendent d'aprovació municipal després d'aportació dels projectes i justificació de càrregues.  
- Connexió de sanejament: correspondrà a l'import proporcional, basant-se en l'aprofitament, de les obres en la xarxa de residuals, tram des de la connexió fins a la depuradora així com obres de connexió amb esta, prevista en l'àmbit Camí la Mar 2, així com pagament de l'import proporcional del cànon imposat per l'Entitat de Sanejament a la dita connexió.  
L'import per a la dita obra figura, o s'establirà, en l'expedient del polígon Camí la Mar 1, executor de la dita infraestructura.  
- Connexió de pluvials: correspondrà a l'import proporcional, basant-se en cabals aportats, de les obres d'evacuació de pluvials, tram des de la connexió fins a l'abocament en Parc Sagunt, prevista en els polígons Camí la Mar 1 i 2. Els implicats en la dita infraestructura són els polígons Camí la Mar 1 i 2, Vallesa i l'empresa Glapilk.  
L'import per a la dita obra figura, o s'establirà, en l'expedient del polígon Camí la Mar 1, executor de la dita infraestructura.  
- Obres addicionals per a incloure l'abocament de la zona verda (Glapilk): El cost de les obres addicionals a realitzar per a incloure l'abocament de les aigües pluvials des de la zona verda a l'oest de l'àmbit fins a la connexió amb Camí la Mar 2, seran costejats per l'empresa Glapilk, i haurà d'aportar, a més dels projectes que els justifiquen (càlcul d'obra sense considerar esta premissa i considerant-la), estudi econòmic que identifique l'increment de cost. Tal increment no entra dins de la valoració general del polígon (estimació per m² urbanitzats).  
- Demolicions, reposicions i indemnitzacions: l'import per demolició d'edificacions, que no el d'elements construïts (séquies, casetes d'arreus, depòsits,...) que si entra en el cost global, es valorarà a raó de 90 €/m³. El cost per reposició d'edificacions serà de 475 €/m²t, corresponent al mòdul de referència per a obres d'edificació del COACV. Un altre tipus d'obres de reposició (p. ex. tanques, fatxades, CT's d'abonat), hauran de justificar-se amb el corresponent desglossament pressupostari. La base de preus serà la de preus IVE (Institut Valencià de l'Edificació) vigent. Les indemnitzacions corresponents hauran de plantejar-se i justificar-se, realitzant-se pronunciament exprés d'estes després d'anàlisi del que proposa.   
- Obres d'urbanització a realitzar fora de l'àmbit necessàries per a la connexió i integració: en cas de plantejar-se, es valoraran a raó de 75 €/m² urbanitzat en sòl sense cap tipus d'urbanització o el canvi de la qual siga substancial (més del 75% de les obres existents es demolixen), i a raó de 40 €/m² urbanitzat per a adaptacions d'obres urbanitzades (sempre que siga necessària una modificació en més d'un 25% de les obres).  
Si foren de titularitat distinta i no s'haguera pogut determinar el preu de partida per part dels servicis tècnics municipals, s'exclouria expressament del preu màxim fixat per este ajuntament com a preu de partida de la licitació a la baixa.  
S'entendrà que la connexió a xarxes de la companyia subministradora d'energia elèctrica estarà inclosa dins de l'obra urbanitzadora, i es podran realitzar increments econòmics respecte dels preus fixats en estes bases particulars en relació amb les dites infraestructures quan el punt de connexió donat per la dita companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació.  
Igualment quedaran fora d'este límit econòmic aquelles millores en infraestructures que són necessàries o convenients i no han sigut previstes en les bases particulars i proposen els aspirants.  
Així mateix es va fixar el següent criteri per a definir l'import del PEC: es va establir que mai podrà superar el 19% del PEM.  
D'altra banda s'assenyalava que no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com a indicatius en les tarifes dels corresponents col·legis professionals. L'aspirant a agent urbanitzador haurà de justificar expressament esta circumstància en les seues proposicions juridicoeconòmiques.  
També es va establir en les bases generals com a despeses generals un percentatge màxim del 5% de la suma del PEC i dels honoraris professionals tècnics. Amb tal percentatge s'entenen coberts els honoraris jurídics, despeses de publicacions, de notificacions, actuacions en notaria, Registre de la Propietat, despeses financeres, etc. En el cas que com a conseqüència de l'aplicació de l'anterior percentatge resultara un import inferior a 60.000 euros, en tot cas es considerarà com a límit màxim d'este concepte la quantitat esmentada.  
II.2.2) Opcions: no.  
II.3) Duració del contracte o termini d'execució:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.   
b) La notificació als interessats per a l'exercici de l'opció per modalitat de retribució establit en l'article 166 de la Llei Urbanística Valenciana haurà de practicar-se en el termini màxim d'un mes des de la formalització del PAI.  
c) El projecte de reparcel·lació haurà de presentar-se davant de l'Ajuntament per l'urbanitzador en el termini màxim d'un mes des de la finalització del termini per a l'opció per modalitat de retribució establit en els articles 166 de la Llei Urbanística Valenciana. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de 15 dies hàbils des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini d'un mes des de l'aprovació definitiva del projecte de reparcel·lació, i s'acreditarà per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la tresoreria municipal  
f) Les obres d'urbanització hauran de finalitzar en el termini màxim de 18 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu.  
Apartat III: informació de caràcter jurídic, econòmic, financer i tècnic  
III.1) Condicions relatives al contracte.  
III.1.1) Depòsits i garanties exigits:  
Totes les proposicions dels interessats per a participar en el concurs del present programa d'actuació integrada hauran de prestar una garantia provisional per un import de 200.000 euros, en els termes i condicions exigits en la normativa que siga d'aplicació.  
Amb anterioritat a la firma del contracte amb l'administració actuant l'adjudicatari del programa d'actuació integrada haurà de constituir la garantia definitiva, per l'import establit en les bases particulars, o si no n'hi ha, pel 10% del valor de les càrregues d'urbanització i que acreditarà per qualsevol de les formes previstes per a la garantia provisional en estes bases. Al seu torn, el percentatge indicat es podrà incrementar dins del marge legal màxim a la vista del contingut de les proposicions plantejades o si es donaren circumstàncies durant el procés selectiu que ho justifique.   
Finalitzat el període de garantia de les obres d'urbanització serà procedent la devolució de la garantia definitiva. Interromprà el període de garantia d'un any el requeriment degudament realitzat pels servicis tècnics municipals d'esmena de defectes detectats. Si la gravetat de tals defectes fóra tal que exigira l'execució d'obres d'entitat, es podrà exigir que la dita obra parcialment gaudisca del seu propi període de garantia.  
Fins que no es faça recepció íntegrament de forma definitiva de les obres d'urbanització de tot l'àmbit, no es cancel·larà la garantia definitiva. No són pertinents cancel·lacions parcials d'esta.  
III.1.2) Principals condicions de finançament i de pagament i/o referència a les disposicions que les regulen:  
En cap cas serà obligatòria per al propietari la constitució de garantia financera asseguradora del pagament de les quotes d'urbanització en metàl·lic sinó que la constitució d'avals o altres del mateix caràcter serà de caràcter potestatiu per al propietari que ho preferisca com a opció alternativa a l'afecció registral. Està última operarà com a l'opció automàtica en defecte de manifestació expressa per part del propietari sobre la forma de constituir la garantia.  
Formarà part inexcusable del projecte de reparcel·lació la memòria de les quotes d'urbanització indicatives del calendari del cobrament d'estes, així com el seu percentatge parcial.  
Amb ocasió de l'aprovació i notificació a tots els interessats del projecte de reparcel·lació, i abans de l'inici de l'execució material de les obres, sense necessitat d'un acte municipal d'aprovació exprés ja que són quantitats certes derivades expressament de tal projecte, es liquidarà en tot cas la primera certificació per part de l'agent urbanitzador, consistent en la liquidació dels saldos deutors i creditors dels propietaris com a conseqüència de la valoració de les indemnitzacions per demolicions de les obres i elements preexistents que interferisquen en la urbanització de l'àmbit; els excessos i defectes d'adjudicació; les compensacions econòmiques derivades de dissolucions de proindivisos per requeriments de copropietaris; i les compensacions en metàl·lic per inexistència d'adjudicacions en terrenys.  
L'abonament o consignació de les dites quantitats a què es tinga dret de cobrament per algun d'estos conceptes serà requisit imprescindible per a iniciar les obres d'urbanització. L'agent urbanitzador haurà de procedir al pagament d'estos conceptes encara que no haja aconseguit el cobrament d'aquells propietaris que tinguen l'obligació de pagament.  
Sense perjudici que amb caràcter addicional s'exigisca en cada cas concret en virtut de les corresponents peculiaritats, la documentació mínima a presentar en les certificacions d'obra per part de l'agent urbanitzador serà la següent:  
- Document en què s'indique la quantia per la qual es passa la certificació i percentatge d'obra executat respecte al total d'esta, firmada per l'agent urbanitzador, empresa constructora i director/s de l'obra.  
- Document de seguiment en què s'indicaran les obres executades, i quedaran les partides desglossades en cinc columnes: mesurament de projecte, mesurament executat a origen, mesurament de certificació, preu unitari de partida, preu total executat, als efectes de comprovar quines partides tenen variació, sense haver de remuntar-se a certificacions anteriors per a això. L'orde i denominació de les partides haurà de ser el mateix que el de projecte aprovat. Este document haurà de firmar-se pels mateixos agents indicats en el punt anterior.  
Les liquidacions de les quotes d'urbanització dirigides als propietaris haurà de complir els següents requisits formals:  
- Individualització de les quantitats corresponents a cada destinatari.  
- Text íntegre de la resolució administrativa d'aprovació de la certificació d'obres.  
- Peu de recurs administratiu i judicial que és procedent contra la liquidació.  
Els termes del cobrament als propietaris seran els establits en l'article 163.2 de la Llei 16/2005, Urbanística Valenciana.  
III.1.3) Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Podran ser urbanitzadors i promoure programes d'actuació les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i reunisquen les condicions de legitimació, solvència econòmica i financera, tècnica i professional que s'indicaran a continuació.  
III.2.2) Capacitat econòmica i financera:  
Serà suficient amb complir un dels requisits següents:  
A. Capital social mínim.  
Atés que el PEM indicat com a punt de partida de la licitació en les bases particulars és inferior a 10 milions d'euros el capital social mínim serà de mig milió d'euros.  
B. Disponibilitat de fons propis.  
Gaudir de la disponibilitat de fons propis que equivalga com a mínim a un 20% del pressupost d'execució de contracta del PAI a què es licita.  
C. Agrupacions d'interés urbanístic.  
Aquelles que es troben legalment constituïdes, amb personalitat jurídica pública per estar degudament registrades, es considerarà que tenen solvència financera en tot cas.  
III.2.3) Capacitat tècnica:  
A. Plantilla mínima.  
Tindre com a personal en nòmina dins de la plantilla de l'empresa en condició de fix un mínim dels següents efectius  
- Un arquitecte superior i/o tècnic competent.  
- Un arquitecte tècnic.  
- Un enginyer tècnic industrial o de categoria superior.  
- Un topògraf.  
- Un llicenciat en Dret.  
B. Contractes de servicis professionals.  
Qualsevol dels efectius mínims anteriors podrà ser substituït per l'acreditació de la subscripció d'un contracte de servicis professionals per al PAI concret objecte de licitació amb caràcter previ a la presentació de la proposició, i durant la vigència d'este.  
Apartat IV: procediment   
IV.1) Tipus de procediment.  
IV.1.1 Tipus de procediment: obert.  
IV.2) Criteris d'adjudicació.  
IV.2.1) Criteris d'adjudicació:  
Atés que es planteja la formulació d'una ordenació detallada diferent de la ja existent, la importància relativa de l'alternativa tècnica respecte de la proposició juridicoeconòmica serà del 65%.  
Dins de cada una d'elles, la importància relativa és la següent:  
Per a l'alternativa tècnica:  
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn. S'entén per integració aquelles solucions de connexió global de l'àmbit a tot tipus d'infraestructures generals existents o previstes que atenguen millor les necessitats que l'àmbit nou demandarà o generarà. Els punts referents a la integració en l'entorn dels nous espais, localització d'usos i la seua distribució ja s'entenen inclosos en l'apartat a).  
c) La millor estructuració de dotacions públiques i d'espais lliures.   
Els criteris establits en les dos lletres anteriors representaran en conjunt un 20% de la valoració de l'alternativa tècnica.  
d) La qualitat tècnica de les resolucions proposades per a la urbanització. Este criteri representarà un 10%.  
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Este criteri representarà un 5%.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 10%.  
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
i) Compromisos addicionals assumits voluntàriament i a càrrec seu per l'urbanitzador.  
Els criteris establits en les tres lletres anteriors representaran en conjunt un 5%.  
Per a la proposició juridicoeconòmica:  
a) Import de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.  
b) La valoració dels terrenys a efectes de fixar el coeficient de canvi per al pagament en espècie representarà un 55%.  
c) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Este criteri suposarà un 10%.  
Només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.  
IV.2.2) No es realitzarà una subhasta electrònica.  
IV.3) Informació administrativa:  
IV.3.1) Número de referència que el poder adjudicador assigna a l'expedient: expedient 5/2006 Pl.  
IV.3.2) Publicacions anteriors referents al mateix contracte:  
Publicació de bases generals: 23 d'octubre de 2006, núm. 252  
Publicació de bases particulars: 28 de desembre de 2006, núm. 5416.  
IV.3.3) Condicions per a l'obtenció de les bases generals i particulars de programació: estes estan publicades íntegrament en els butlletins oficials indicats. També es podrà obtindre còpia íntegra d'estes en les dependències municipals del Departament d'Urbanisme, de 08.00 a 14.00 hores, de dilluns a divendres, fins a la finalització del termini de licitació.  
IV.3.4) Termini de recepció d'ofertes i sol·licituds de participació:  
La determinació 12a de les bases particulars aprovades establix que: atés que es partix d'una ordenació detallada ja vigent, que només és susceptible de ser modificada en els termes indicats, es fixa com a termini de presentació de proposicions al concurs el de tres mesos.  
L'inici del còmput de tal termini començarà a comptar a partir de l'endemà de la data de l'última de les publicacions obligatòries practicades, siga la del Diari Oficial de la Comunitat Valenciana o siga la del Diari Oficial de la Unió Europea.  
Les proposicions dels interessats hauran de presentar-se en qualsevol dels registres de l'Ajuntament de Sagunt, en el termini indicat i en l'horari de 08.00 a 14.00 hores. No serà admissible cap altre mitjà de presentació. Esta restricció només afecta la documentació subjecta als terminis de concurrència competitiva i no la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans previstos en la Llei 30/1992, RJAPAC.  
IV.3.5) Llengua en què pot redactar-se l'oferta o sol·licitud de participació: ÉS: (espanyol).  
IV.3.6) Termini durant el qual el licitador estarà obligat a mantindre la seua oferta: set mesos.  
IV.3.7) Condicions per a l'obertura de les ofertes:  
Caldrà ajustar-se al que disposa l'article 136.3 de la LUV i concordants del ROGTU.  
Apartat VI: informació complementària   
VI.1) No es tracta de contractes periòdics.  
VI.2) No es relaciona el contracte amb un projecte o programa finançat per mitjà de fons comunitaris.  
VI.3) Informació addicional:  
VI.3.1 Documentació acreditativa de la solvència tècnica, econòmica i financera.   
Capacitat econòmica i financera.  
A. Capital social mínim. Este punt s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
B. Disponibilitat de fons propis. Si es tracta d'una persona jurídica el mitjà d'acreditació d'esta solvència serà la presentació del balanç, amb relació a l'últim exercici respecte de la data en què se sol·licite la participació, dels comptes anuals aprovats i degudament inscrits en el Registre Mercantil.  
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'un patrimoni equivalent als fons propis abans indicats, punt que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'IRPF de l'últim exercici respecte de la data en què se sol·licite la participació, figure amb ingressos empresarials de caràcter positiu.  
C. Agrupacions d'interés urbanístic. S'acreditarà esta circumstància per mitjà del certificat acreditatiu de la inscripció en el Registre d'AIU.  
Capacitat tècnica:  
A. Plantilla mínima: s'acreditarà esta circumstància per mitjà de còpia compulsada dels contractes laborals corresponents, així com de l'estat d'alta en el moment de la presentació.  
A més caldrà adjuntar còpia del certificat de la titulació acadèmica de cada un d'ells.  
B. Contractes de servicis professionals: s'acreditarà esta circumstància per mitjà de còpia compulsada dels contractes de servicis professionals corresponents. A més caldrà adjuntar còpia del certificat de la titulació acadèmica de cada un d'ells.  
VI.3.2. Documentació a presentar per cada concursant  
En el sobre A, com a documentació acreditativa de la personalitat i de la solvència, la documentació indicada en l'article 79.2 del RD Legislatiu 2/2000, de 16 de juny, de Contractes de les Administracions Públiques. Punt que cal complementar amb el que establix la determinació 13a de les presents bases particulars.  
En el sobre B, com a alternativa tècnica: a més dels indicats en l'article 126 de la LUV, en tot cas un document de planejament amb el caràcter de pla de reforma interior acreditatiu de tots els punts i propostes indicats en estes bases i que han d'aportar els aspirants a agents urbanitzadors.  
En el sobre C, com a proposició juridicoeconòmica: els indicats en l'article 127 de la LUV.  
La documentació que serà objecte de valoració serà la següent:  
A. De l'alternativa tècnica.  
- El pla de reforma interior.  
- El projecte d'urbanització.  
- El document acreditatiu de la inversió en programes de restauració paisatgística o d'imatge urbana  
- El document acreditatiu dels terminis que es proposen per al desenvolupament de l'actuació integrada i la resta de compromisos.  
- El document acreditatiu de l'enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
B. De la proposició juridicoeconòmica.  
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.   
b) El document acreditatiu de la valoració dels terrenys a efectes de fixar el coeficient de canvi per al pagament en espècie.  
c) El document acreditatiu dels compromisos financers per a l'execució de les obligacions complementàries assumides voluntàriament i a costa seu per l'urbanitzador.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars de drets afectats per l'actuació proposada, conforme al que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).  
VI.4) Procediments de recurs:  
VI.4.1) Òrgan competent per als procediments de recurs:  
Hauran d'indicar-se les següents dades de l'entitat local adjudicatària del programa d'actuació integrada:  
(i) Nom oficial: Ajuntament de Sagunt (València).  
(ii) Direcció postal: carrer Autonomia, número 2.  
(iii) Localitat: Sagunt (València)  
(iv) Codi postal: 46499  
(v) País: Espanya  
(vi) Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
(vii) Telèfon de contacte: 909 733 289  
(viii) Fax de contacte: 947 672 881  
(ix) Adreça de correu electrònic de contacte: a.fernández@aytosagunto.es  
VI.5) Data d'enviament del present anunci:  
L'anunci del concurs del programa d'actuació integrada va ser enviat al Diario Oficial de la Unión Europea en data 22 de maig de 2007.  
Sagunt, 11 d'abril de 2007.- El regidor d'Urbanisme: Francesc Fernández i Carrasco.